ⵀⵉⵛⴰⵎ ⴼⵓⴰⴷ ⴳⴳⵓⵖⵍⵜ

ⴼⵓⴰⴷ ⵀⵉⵛⴰⵎ ⴳⴳⵓⵖⵍⵜ  ⴷ ⴰⵙⵍⵎⴰⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵖ ⵜⵉⵏⵎⵍ ⵏ ⵍⵎⴰⵙⵉⵔⴰ ⵜⴰⵎⵀⵍⴰ ⵜⴰⵙⴳⴰⵡⴰⵏⵜ ⵏ ⵓⴳⴰⴷⵉⵔ ⵉⴷⴰⵡⵜⴰⵏⴰⵏ ⵙⵓⵙ ⵎⴰⵙⵙⵜ, ⵉⴳⴰ ⵓⵍⴰ ⴰⵎⴰⵔⴰ ⴰⵔ ⵉⵜⵜⴰⵔⵎ ⵜⵉⵔⵔⴰ ⵏ ⵜⵓⵍⵍⵉⵙⵜ ⴷ ⵡⵓⵏⴳⴰⵍ, ⵉⵍⵓⵍ ⴳ 08 ⵖⵓⵛⵜ 1989 ⵖ ⵓⵙⵓⵏ ⵍⴼⵕⴼⴰⵕ ⵜⴰⴳⵔⴰⵡⵜ ⵏ ⵉⴷⴰⵡⴳⵎⵎⴰⴹ ⴰⵡⵍⵓⵥ ⵜⴰⵔⵓⴷⴰⵏⵜ, ⵉⵖⵔⴰ ⴰⵙⵍⵎⴷ ⵏⵏⵙ ⵣⵓⵏ ⴷ ⴰⴽⴽⵯ ⵜⴰⵔⵡⴰ ⵏ ⵓⵣⵎⵣ ⵏⵏⵙ ⴳ ⵜⵎⵣⴳⵉⴷⴰ ⵏ ⵓⵙⵓⵏ, ⵉⴽⵛⵎ ⵙ ⵜⵉⵏⵎⵍ ⵏ ⵓⴳⵔⴰⵡ ⴰⵏⵎⵍⴰⵏ ⵍⵎⵓⵡⴰⵃⵃⵉⴷⵉⵏ ⴳ ⵉⴷⴰⵡⴳⵎⵎⴰⴹ, ⵉⵖⵔⴰ ⴳⵉⵙ ⵚⴹⵉⵚ ⵉⵙⴳⴳⵯⴰⵙⵏ (ⴰⵙⵍⵎⴷ ⴰⵎⵏⵣⵓ) ⵉⵎⵎⴰⵜⵜⵉ ⵙ ⵓⵙⵉⵏⴰⵏ ⵏ ⵓⵙⵎⵓⵜⵜⴳ ⴰⵡⵍⵓⵥ ⵉⵖⵔ ⴳⵉⵙ ⴽⵕⴰⴹ ⵉⵙⴳⴳⵯⴰⵙⵏ, ⵉⵣⵔⵉ ⵙ ⵓⵙⵉⵏⴰⵏ ⵏ ⵓⵙⵎⴷⵉ ⵉⵖⵔ ⴳⵉⵙ ⴰⵡⴷ ⵏⵜⵜⴰ ⴽⵕⴰⴹ ⵉⵙⴳⴳⵯⴰⵙⵏ ⵢⴰⵎⵥ ⴳⵉⵙ ⴰⵙⵍⴽⵉⵏ ⵏ ⵍⴱⴰⴽⴰⵍⵓⵕⵢⴰ ⴰⵎⵣⵡⴰⵔⵓ, ⵖⵉⵏⵏ ⴰ ⵖ ⵉⵎⵎⴰⵜⵜⵉ ⵙ ⵜⵙⴷⴰⵡⵉⵜ ⵏ ⵍⵃⴰⵙⴰⵏ ⵡⵉⵙ ⵙⵉⵏ ⴳ ⵜⴳⵎⵎⵉ ⵜⵓⵎⵍⵉⵍⵜ, ⵉⴽⵛⵎ ⵙ ⵜⵣⵓⵏⵉ ⵏ ⵉⵣⵔⴼⴰⵏ ⵢⴰⵎⵥ ⴳⵉⵙ ⵜⵓⵔⴰⴳⵜ ⴳ 2012, ⴳ ⵓⵙⴳⴳⵯⴰⵙ ⴰⴷ ⵏⵉⵜ ⵉⵣⵣⵔⵉ ⵎⴰⵙⵙ ⴼⵓⴰⴷ ⵀⵉⵛⴰⵎ ⴳⴳⵓⵖⵍⵜ ⵍⴱⴰⴽⴰⵍⵓⵕⵢⴰ ⵜⵉⵍⴻⵍⵍⵉⵜ ⵢⴰⵎⵥ ⵜⵜ ⴳ ⵓⵙⴰⴽⴰ ⵏ ⵜⵓⵙⵙⵏⵉⵡⵉⵏ ⵜⵉⵏⴼⴳⴰⵏⵉⵏ, ⵏⵜⵜⴰⵜ ⴰ ⵙ ⵉⵣⵎⵔ ⴰⴷ ⵙⵉⵙ ⵉⵣⵎⵎⴻⵎ ⴳ ⵜⵣⵓⵏⵉ ⵏ ⵜⵣⵔⴰⵡⵉⵏ ⵜⵉⵎⴰⵣⵉⵖⵉⵏ ⴳ ⵜⵙⴷⴰⵡⵉⵏ ⵏ ⵉⴱⵏ ⵣⵓⵀⵕ, ⵢⴰⵎⵥ ⴰⵙⵍⴽⵉⵏ ⵏ ⵜⵓⵔⴰⴳⵜ ⴳ 2016, ⵓⵔ ⵜⴰ ⵢⵓⵎⵥ ⴰⵙⵍⴽⵉⵏ ⵏ ⵜⵖⵓⵔⵉⵡⵉⵏ ⵜⵉⵎⴰⵣⵉⵖⵉⵏ, ⵉⴽⵛⵎ ⵢⴰⴷ ⵙ ⵡⴰⵎⵎⴰⵙ ⴰⵏⵎⵏⴰⴹ ⵏ ⵜⴰⵣⵣⵓⵍⵉⵏ ⵏ ⵓⵙⴳⵎⵉ ⴷ ⵓⵙⵎⵓⵜⵜⴳ ⴳ ⵍⵎⵛⵡⵡⵕ ⵎⵕⵕⴰⴽⵛ, ⵜⵓⵥⵍⴰⵢⵜ ⵏ ⵜⵎⴰⵣⵉⵖⵜ, ⵉⵙⵙⵓⴼⵖ ⴳⵉⵙ ⴳ 2015 ⵉⴳ ⴰⵙⵍⵎⴰⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵜⵎⵀⵍⴰ ⵏ ⵙⵉⴷⵉ ⴱⵏⵏⵓⵕ ⵉⴽⴽ ⴳⵉⵙ 3 ⵉⵙⴳⴳⵯⴰⵙⵏ ⴹⴰⵕⵜ ⴰⴷ ⵉⵎⵎⴰⵜⵉ ⵙ ⵜⵎⵀⵍⴰ ⵏ ⵓⴳⴰⴷⵉⵔ ⵉⴷⴰⵡⵜⴰⵏⴰⵏ, ⵉⵙⵡⵓⵔⵉ ⴳⵉⵙ ⴰⵔ ⵖⵉⵍⴰⴷ ⵏⵉⵜ ⵙⵓⵍ.

ⴳ ⵢⵉⴳⵔ ⵏ ⵜⵉⵔⵔⴰ ⵉⵣⵣⵔⵉ ⴰⴷⵍⵍⵉ ⵎⴰⵙⵙ ⵀⵉⵛⴰⵎ ⴼⵓⴰⴷ ⴳⴳⵓⵖⵍⵜ ⴽⵔⴰ ⵏ ⵉⵙⵎⵓⵜⵜⴳⵏ ⵙⴳ ⴷⴰⵔ ⵜⵣⵍⵖⴰ ⵏ ⵜⵉⵔⵔⴰ ⵜⵉⵔⵔⴰ ⵜⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ ⵜⵉⵣⵉ ⵍⵍⵉⵖ ⵙⵓⵍ ⵉⴳⴰ ⴰⵎⵣⵔⴰⵡ ⴳ ⵜⵙⴷⴰⵡⵉⵜ ⵏ ⵉⴱⵏ ⵣⵓⵀⵕ, ⵉⵙⵙⵓⴼⵖ ⴷ ⴰⴷⵍⵉⵙ ⵏⵏⵙ ⴰⵎⵣⵡⴰⵔⵓ ⴰⵊⵊⴷⴰⵔ ⵢⴰⴹⴼⵓⵜⵏ 2015, ⴹⴰⵕⵜ ⵏ ⴽⵕⴰⴹ ⵉⵙⴳⴳⵯⴰⵙⵏ ⵉⵙⵙⵓⴼⵖ ⴷ ⵜⴰⴷⵍⴰ ⵏ ⵜⵓⵍⵍⵉⵙⵉⵏ ⵍⵍⵉ ⵎⵉ ⵉⴳⴰ ⵙ ⵓⵣⵡⵍ ⴰⴼⵔⴰⵏ ⴳ ⵜⵉⵍⵍⴰⵙ, ⵏⵜⵜⴰⵜ ⴰ ⵙ ⵢⵉⵡⵉ ⵜⴰⵙⵎⵖⵓⵔⵜ ⵏ ⵜⵣⵍⵖⴰ ⵏ ⵜⵉⵔⵔⴰ, ⵉⴽⴽ ⴰⵔ 2020 ⵉⵙⵙⵓⴼⵖ ⴷ ⵓⵏⴳⴰⵍ ⵏⵏⵙ ⴰⵎⵣⵡⴰⵔⵓ ⵍⵍⵉ ⵎⵉ ⵉⴳⴰ ⵙ ⵓⵣⵡⵍ ⵜⴰⵎⴷⴰⵢⵜ ⴷ ⵓⵙⵏⵚⵉ, ⵉⴼⴼⵓⵖ ⴰⵙ ⴷ ⵢⴰⵏ ⵓⴷⵍⵉⵙ ⵢⴰⴹⵏ ⵉⴳⴰ ⴰⵙ ⴰⵣⵡⵍ ‘’ ⵏⵏⴰⵏ ⵡⵉⵍⵍⵉ ⴷ ⵓⵛⴽⴰⵏⵉⵏ’’ ⵉⴽⵛⵎ ⴳ ⵢⵉⴳⵔ ⵏ ⵜⵏⴰⵍⵍⴰⵡⵉⵏ, ⵓⵔ ⴷⵉⴼⴼⵖ  ⴰⴱⵍⴰ ⴳ 2023, ⵎⴰⵛⴰ ⵉⵜⵜⴰⵢⴰⵔⴰ ⴳ 2019, ⵓⵏⴳⵍ ⵏⵏⵙ ⵡⵉⵙ ⵙⵉⵏ ⵉⵇⵇⵙ ⵢⵉⵖⵉⵔⴷⵎ ⵉⴳⴰ ⵓⵏⴳⴰⵍ ⴰⴱⵓⵍⵉⵙⵉ, ⵢⵉⵡⵉ ⵙⵉⵙ ⵜⴰⵙⵎⵖⵓⵔⵜ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⵏⵏⴰ ⵢⴰⴽⴽⴰ ⴽⵓ ⴰⵙⴳⴳⵯⴰⵙ, ⵖⵉⵍⴰⴷ ⴷⴰⵔⵙ ⵢⴰⵏ ⵓⵏⴳⴰⵍ ⴰⵎⴰⵢⵏⵓ, ⵉⴳⴰ ⴰⵙ ⵙ ⵓⵣⵡⵍ ⴰⵎⵜⵜⵉⵏ  ⵉⴷⴷⵔⵏ.

ⵉⵙⴰⵖⵓⵍⵏ